SET เปิดเช้ารีบาวด์ 25 จุด ตามตปท. ขานรับ “ดาวโจนส์” พุุ่งแรง-ราคาน้ำมันฟื้น
SET เปิดเช้ารีบาวด์ 25 จุด ตามตปท. ขานรับ "ดาวโจนส์" พุุ่งแรง-ราคาน้ำมันฟื้น โดยดัชนีตลาดหุ้นไทยเปิดที่ระดับ 1,582.03 จุด บวก 25.10 จุด หรือ 1.61% สูงสุดที่ 1,583.17 จุด ต่ำสุดที่ 1,580.44 จุด มูลค่าการซื้อขาย 2.8 พันล้านบาท
27 ธ.ค. 2561

ผู้สื่อข่าวรายงานว่า ดัชนีตลาดหุ้นไทยเปิดตลาดวันนี้ (27 ธ.ค.61) ที่ระดับ 1,582.03 จุด บวก 25.10 จุด หรือ 1.61% สูงสุดที่ 1,583.17 จุด ต่ำสุดที่ 1,580.44 จุด มูลค่าการซื้อขาย 2.8 พันล้านบาท
10 หุ้นดันดัชนี 

ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยเช้านี้คาดว่าจะรีบาวด์ขึ้นตามดาวโจนส์ที่บวกกว่า 1,000 จุด ซึ่งถือว่าเป็นสัญญาณที่ดีหลังจากที่ได้ปรับตัวลงมาหลายวัน แต่ก็ยังไม่แน่ใจว่าจะยั่งยืนหรือไม่ ส่วนตลาดหุ้นในภูมิภาคเอเชียเช้านี้ส่วนใหญ่ก็อยู่ในแดนบวกเช่นกัน
สำหรับบ้านเราวันนี้ให้ระวังการปิดสัญญาในตลาดฟิวเจอร์ส ซึ่งอาจเหวี่ยงในครึ่งชั่วโมงสุดท้ายของการเทรดวันนี้ อย่างไรก็ดี หากตลาดฯปรับตัวขึ้นก็แนะนำให้ขายทำกำไรก่อน เพราะในช่วงปลายตลาดฯอาจเผชิญ Profit Taking ได้ พร้อมคาดวันนี้หุ้นบิ๊กแคปน่าจะปรับตัวขึ้นก่อน และหุ้นที่ได้มีการปรับตัวลงแรงในช่วงที่ผ่านมา ก็น่าจะฟื้นตัวขึ้นได้ แต่ก็ยังไม่แนะนำให้ไล่ซื้อตาม
นอกจากนี้ ปัจจัยต่างประเทศก็ให้รอดูความคืบหน้าจากสงครามการค้า, ทิศทางการปรับอัตราดอกเบี้ย รวมถึงเรื่องการแยกตัวของอังกฤษออกจากสหภาพยุโรป (Brexit) เป็นต้น พร้อมให้แนวรับ 1,550 จุด ส่วนแนวต้าน 1,590-1,600 จุด